32. ΑΠΟΦΑΣΙΣ ΚΥΒΕΡΝΗΤΙΚΗΣ ΕΠΙΤΡΟΠΗΣ ΚΑΠΝΟΥ ΄Αριθ.421 της 7/19 Φεβρ. 1970 (ΦΕΚ Β΄ 132) Περί τρόπου λιπάνσεως των καπναγρών. Λαβούσα υπ’ όψιν: Τας παρ. 3 και 4 του άρθρ. 4 του Ν.Δ. 3758/1957, αποφασίζει: 1.Απαγορεύεται η χρήσις απλών αζωτούχων λιπασμάτων και φωσφορικής αμμωνίας, δια την λίπανσιν των καπναγρών. 2.Χαρακτηρίζονται ως κατάλληλα και δύνανται να χρησιμοποιηθούν δια την λίπανσιν καπνών Ανατολικού τύπου μόνον τα μικτά ή σύνθετα λιπάσματα τα εμπεριέχοντα τα λιπαντικά στοιχεία Ν. Ρ205, Κ20 εις σχέσεις μεταξύ των ως οι αριθμοί 0-3:4:4-8. Κατ’ εξαίρεσιν, εκ των απλών χημικών λιπασμάτων χαρακτηρίζονται κατάλληλα δια την καπνοκαλλιέργειαν το αραιόν ή πυκνόν υπερφωσφορικόν και το Θειϊκόν Κάλι. 3.Ο καθορισμός των χορηγητέων κατά χωρίον τύπων μικτών ή συνθέτων λιπασμάτων και της κατά στρέμμα ποσότητος τούτων, αναλόγως προς την καλλιεργουμένην ποικιλίαν καπνού και την κατηγορίαν των εδαφών, διενεργείται βάσει γνωματεύσεως των υπό της παρ. 4 της υπ’ αριθ. 146/61 πράξεως ΚΕΚ προβλεπομένων Επιτροπών. Σελ. 726,042 Τεύχος 427-Σελ. 52 16.Ι.α.31-33 Καλλιέργεια Καπνού 4.Απαγορεύεται η λίπανσις των καπναγρών μετά το πέρας της μεταφυτεύσεως, δια του Ανατολικού τύπου καπνά, πλήν εξαιρετικών περιπτώσεων, οπότε η ποσότης και το είδος του απαιτουμένου λιπάσματος θα χορηγήται υπό της Α.Τ.Ε, εις τους ενδιαφερομένους καπνοκαλλιεργητάς, βάσει βεβαιώσεως εκδιδομένης υπό των κατά τόπους Γεωπόνων του Ε.Ο.Κ. 5.Δια τον έλεγχον των χρησιμοποιουμένων υπό των καπνοπαραγωγών λιπασμάτων, ο Ε.Ο.Κ. δύναται να κάνη χρήσιν στοιχείων παρεχομένων προς τούτο υπό της Α.Τ.Ε. 6.Κατά των παραβατών των παρ. 1, 2 και 4 της παρούσης εφαρμόζονται αι εκ των σχετικών διατάξεων του άρθρ. 16 του Ν.Δ. 3758/57 προβλεπόμεναι κυρώσεις, επί πλέον δε οι παραβάται στερούνται της εισοδηματικής ενισχύσεως καπνών της εσοδείας καθ’ ην ετέλεσαν την παράβασιν. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 